钦定古今图书集成/理学汇编/学行典/第196卷 > 沈珵
## 钦定古今图书集成/理学汇编/学行典/第196卷 > 沈珵

按《嘉定县志》：“沈珵，字君玉。母病目，或云平旦以舌舐
之可愈。珵如法行之，三年果复明。父有膂疾，伛偻不
能起，珵日夜扶持，不离左右。闻有李神鍼者，能起痼
疾，彊邀致之，李欲为灼艾，珵以身试，痛甚，恐父不胜，
固请止。是夜，父梦神人语曰：‘吾感孝子意，为汝鍼之。
鍼下惊汗，疾遂愈。弘治九年，诏旌其门曰‘孝行’’。”